b'\n_START_ARTICLE_\nKristiania amt\n_START_PARAGRAPH_\nKristiania amt (Christiania Amt) var en administrativ enhet (amt) i Norge 1842-1918, som i geografisk utbredelse tilsvarer deler av dagens indre by i Oslo. Christiania Amt ble skilt ut fra Akershus amt i 1842, og var underamt til Akershus stiftamt. Amtet fikk navnet Kristiania fylke 1. januar 1919, og fra 1. januar 1925 Oslo fylke.\n_START_SECTION_\nGeografisk utbredelse\n_START_PARAGRAPH_\nVed opprettelsen av amtet i 1842 omfattet byen Christiania bare Kvadraturen og enkelte omr\xc3\xa5der rundt, men ved byutvidelser i 1859 og 1878 ble arealet betydelig utvidet, omtrent til dagens indre by i Oslo._NEWLINE_I \xc3\xa5r 1900 hadde amtet et areal p\xc3\xa5 16,55\xc2\xa0km\xc2\xb2 og et hjemmeh\xc3\xb8rende folketall p\xc3\xa5 227 626, hvilket gav en befolkningstetthet p\xc3\xa5 13 947,67. Det var s\xc3\xa5ledes det nest minste amtet, bare Bergen amt var noe mindre, med den desidert st\xc3\xb8rste befolkningen og folketetthet._NEWLINE_Kristiania amt var p\xc3\xa5 landsiden fullstendig omringet av Aker herred og Akershus amt, men hadde kyststripe i Indre Kristianiafjord.\n_START_SECTION_\nSkrivem\xc3\xa5te\n_START_PARAGRAPH_\nVed opprettelsen het det Christiania Amt, ettersom byen Oslo hadde navnet Christiania siden 1624. Denne formen var i bruk inntil 1877, da skrivem\xc3\xa5ten Kristiania Amt ble innf\xc3\xb8rt. Ved overgang til fylker i 1919 var den offisielle skrivem\xc3\xa5ten Kristiania amt, etter at 1907-reformen innf\xc3\xb8rte liten forbokstav p\xc3\xa5 substantiv (Amt -> amt)._NEWLINE_Da skrivem\xc3\xa5ten ble endret til Kristiania gjaldt det i matrikkel (eiendomsfortegnelsen) og statskalenderen, og fra 1897 ble formen Kristiania ogs\xc3\xa5 tatt i bruk av de kommunale etatene i byen._NEWLINE_Gotisk: ._NEWLINE_Skrevet med f, ettersom fonten ikke har f-varianten av s (f uten horisontal strek)._NEWLINE_Fra 1. januar 1919 fikk Kristiania amt navnet Kristiania fylke, fra 1925 Oslo.'